**Sajtóközlemény**

**Dátum:**2020. április 8.

Felszálló ágban a tolórendszerek / Számos érv a modern Sliding-generáció mellett / Gazdaságos gyártás intelligens vasalatportfólió révén / „Roto Patio Alversa“: nagyfokú gazdaságosság / A párhuzamosan toló- és bukó-toló ablakok négy változata / „Roto Patio Inowa“: ötletes vasalat a kiváló szigetelésű toló rendszerekhez / Új „SoftClose“-funkció

**Tolórendszerek: nagy teljesítményű vasalattechnika**

***Leinfelden-Echterdingen - (rp)*** „Egyértelmű növekedést“ mutató szegmensként definiálja a Roto a modern tolórendszereket. Ezért arra számít az ablak- és ajtótechnológiák specialistája, hogy részesedésük a vasalatok világpiacából fokozatosan tovább növekszik. A pozitív értékelést számos érv támasztja alá. Ebben a nyitásmódban benne rejlik a jelentősen megváltozott keretfeltételeknek és követelményeknek való hatékony megfelelés lehetősége a jövőben is. Ez érvényes a különösen a nagyvárosokban jelen lévő egyre kritikusabb lakhatási körülményekre, a feltartóztathatatlan klímaváltozásra és az új demográfiai paraméterekre.

Ezenkívül – a vállalat előrejelzése szerint – idővel minden fontos trend esetében megjelennek majd a korszerű tolóprogramok. Mindez a megváltozott vevői igényeknek tudható be, amelyek a több fény, ennélfogva nagyobb üvegfelületek és a padló síkjában beépített nyílászárók, láthatatlan vasalatok valamint az energiahatékonyság és a hangszigetelés irányába tolódnak el. Továbbá az akadálymentes és kényelmes megoldások növekvő kedveltsége is a modern Sliding-generáció térhódítása mellett szól, melynek azonban megfizethetőnek és kiváló minőségűnek kell lennie.

Mindehhez a vasalatgyártó portfóliója számos konkrét terméket kínál. Többek között megemlítendő a „Roto Patio Alversa“ és a „Roto Patio Inowa“ termékcsalád. Az intelligens és gazdaságos gyártási technológiáknak köszönhetően az ablakgyártók túlnyomórészt automatizált gyártósorain nagy mennyiségű tolószárnyat lehet előállítani. Ide tartozik a „Roto NX“ bukó-nyíló termékportfolió alkatrészeinek felhasználhatósága is. Összességében nagyon gazdaságos gyártást eredményez mindez, mely biztos alapot nyújt a folyamatos piaci jelenléthez az elérhető árazású termékekkel.

**Minimális ráfordítás és maximális felszereltség**

A „Patio Alversa“ termékcsalád esetében egy bukó-toló és három párhuzamosan toló megoldást lehet egy gyártósoron megvalósítani beleértve a különböző szellőztetési funkciókat. A modulokból álló program nagyfokú gazdaságosságát elsődlegesen a mind a négy változatnál megjelenő univerzális központi zárás és a nyilvánvalóan egyforma alkatrészhasználat biztosítja. Az eredmény: „minimálisra“ csökkentett gyártási-, raktározási- és logisztikai ráfordítás.

A beépített résszellőztetési funkció, az RC 2-ellenállási osztályú és a 2019-ben bevezetett, beépített kiemelésgátlással ellátott golyós csapágyazású futómű jelentik a rendszer további előnyeit. A típusra jellemző fejlesztések, mint a csúszóolló új reteszelő funkciója és a nehéz szárnyak bukástámogatása még nagyobb biztonságot és kényelmet nyújt. A párhuzamosan toló változatok vonzereje továbbá a könnyű használhatóságukban is rejlik, amely megfelel a bukó-nyíló ablakoknál már megszokott gyakorlatnak.

**Nemzetközi szakértelem és „finom“ premier**

A „Patio Inowa“ is rendelkezik ezzel a felhasználók számára fontos könnyítéssel. „A kiváló szigetelésű és RC 2-osztályú tolórendszerek ötletes vasalata“ elnevezést a Roto mindenekelőtt a szárny speciális, tokprofilra merőlegesen történő záródásnak, a körbefutó tömítésnek és a középrész aktív zárópontjainak tulajdonítja. A rejtett technika egyúttal egyenes vonalú, keskeny profilokat eredményez. Az ablakként vagy erkélyajtóként való széles felhasználhatóság kiterjed többek között az extrém időjárási körülményekkel bíró régiók épületeire is. A gyártó további tájékoztatása szerint a program nemzetközi szakértelméhez éppúgy hozzátartozik számos referencia-projekt a különböző országokból, mint a pártatlanul odaítélt USA-beli kitüntések.

2020 nyarára a gyártó bejelenti a „Patio Inowa“ termékcsaládnál az új „SoftClose“-funkciót. Ez az univerzális megoldás valamennyi alapanyag (műanyag, fa, fa/alumínium, alumínium) esetében egyformán növeli a kényelmet és a tartósságot. Segítségével a szárny finoman lefékeződik, valamint önműködően behúzódik a tokba. A funkció aktiválására szolgál egy saját fejlesztésű feszítőszerszám. Ezenkívül számos műszaki módosítás teszi az „ötletes vasalatot“ még könnyebben beszerelhetővé. Ezt történt például a csavarok számának szerelési egységenkénti csökkentésénél hat darabról négy darabra, zárja le az aktuális Sliding-információkról szóló mondanivalóját a Roto.

**Képfeliratok**

A párhuzamosan toló és bukó-toló ablakok „Roto Patio Alversa“ termékcsaládja a gyártó szerint különösen a nagyfokú gazdaságosságával tűnik ki. Erről elsősorban a mind a négy változatnál megjelenő univerzális központi zárás és a nyilvánvalóan egyforma alkatrészhasználat gondoskodik. A beépített résszellőztetési funkció és az RC 2-ellenállási osztály jelentik a modulokból álló program további „otthonos“ előnyeit.

**Fotó:** Roto **Roto\_Patio\_Alversa\_Wohnsituation.jpg**

„A kiváló szigetelésű és RC 2-osztályú tolórendszerek ötletes vasalata“ elnevezést adja a gyártó a „Roto Patio Inowa“ termékcsaládnak Ezt a szárny speciális, tokprofilra merőlegesen történő záródásának, a körbefutó tömítésnek és a középrész aktív zárópontjainak tulajdonítja. Az új „SoftClose“-funkció 2020 nyarától még több kényelemhez és tartóssághoz vezet.

**Fotó:** Roto **Roto\_Patio\_Inowa\_Wohnsituation.jpg**

Az összekapcsolt vasalattechnológia a házakat kényelmesebbé és biztonságosabbá, valamint a gyártást gazdaságosabbá és gyorsabbá teszi. A Roto ezt a rendszerszerű megközelítést gyakorolja, és ezzel egyformán szándékozik a felhasználók és az ügyfelek igényeinek megfelelni. Konkrét példa: az „NX“ bukó-nyíló portfólió elemei a „Patio Alversa“ és a „Patio Inowa“ tolóprogramok esetében is alkalmazhatóak.

**Fotó:** Roto **Roto\_Systemgedanke.jpg**

Nyomtatható – másolat kérésre

**Kiadó:** Roto Frank Fenster- und Türtechnologie GmbH • Wilhelm-Frank-Platz 1 • 70771 Leinfelden-Echterdingen • Tel. +49 711 7598 0 • Fax +49 711 7598 253 • info@roto-frank.com

**Szerkesztőség:** Linnigpublic Agentur für Öffentlichkeitsarbeit GmbH • Büro Koblenz • Fritz-von-Unruh-Straße 1 • 56077 Koblenz • Tel. +49 261 303839 0 • Fax +49 261 303839 1 • koblenz@linnigpublic.de; Büro Hamburg • Flottbeker Drift 4 • 22607 Hamburg • Tel. +49 40 82278216 • hamburg@linnigpublic.de